|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/494** |
|  |  **(protokols Nr.16; 52.p)** |

**Par aizņēmumu investīciju projektam “Ielu apgaismojuma infrastruktūras atjaunošana Gulbenes novadā”**

Investīciju projekts “Ielu apgaismojuma infrastruktūras atjaunošana Gulbenes novadā” atbilst Gulbenes novada pašvaldības attīstības programmas 2018.-2024.gadam investīciju plāna 2022.-2024.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide (RVE) projektam Nr.4.

Investīciju projekts “Ielu apgaismojuma infrastruktūras atjaunošana Gulbenes novadā” atbilst Ministra kabineta 2022.gada 14.jūlija noteikumu Nr. 454 “Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums” īstenošanas noteikumiem.

Projekta mērķis – siltumnīcefekta gāzu emisiju samazināšana un energoefektivitātes uzlabošana pašvaldības publisko teritoriju apgaismojuma infrastruktūrā, izmantojot tehnoloģijas un videi draudzīgus paņēmienus, kas ļauj samazināt esošo elektroenerģijas patēriņu.

2023.gada 4.aprīlī Gulbenes novada pašvaldība noslēdza līgumu Nr. EKII-7/4 ar Sabiedrību ar ierobežotu atbildību “Vides investīciju fonds” par projekta “Ielu apgaismojuma infrastruktūras atjaunošana Gulbenes novadā”, apstiprinot projekta kopējās izmaksas **475 584,34 EUR** (četri simti septiņdesmit pieci tūkstoši pieci simti astoņdesmit četri *euro* trīsdesmit četri centi) apmērā. Investīciju projekta “Ielu apgaismojuma infrastruktūras atjaunošana Gulbenes novadā” attiecināmās izmaksas sastāda 475 584,34 EUR (četri simti septiņdesmit pieci tūkstoši pieci simti astoņdesmit četri *euro* trīsdesmit četri centi), tai skaitā, EKII finansējums 233 036,32 EUR (divi simti trīsdesmit trīs tūkstoši trīsdesmit seši *euro* trīsdesmit divi centi), bet pašvaldības finansējums 242 548,02 EUR (divi simti četrdesmit divi tūkstoši pieci simti četrdesmit astoņi *euro* divi centi) apmēru.

2024.gada 12.augustā Gulbenes novada pašvaldība noslēdza iepirkuma līgumu Nr. GNP 2024/13/EKII ar SIA “Lucidus” par ielu apgaismojuma nomaiņu uz LED gaismekļiem Gulbenes novadā ar līgumcenu 297 900,97 EUR (divi simti deviņdesmit septiņi tūkstoši deviņi simti *euro* deviņdesmit septiņi centi) ar PVN ar līguma izpildes termiņu 120 dienas.

2024.gadā pieejamais EKII avansa maksājums sastāda 30% no projekta “Ielu apgaismojuma infrastruktūras atjaunošana Gulbenes novadā” pieejamā EKII finansējuma jeb 69 910,89 EUR (sešdesmit deviņi tūkstoši deviņi simti desmit *euro* astoņdesmit deviņi centi).

Lai Gulbenes novada pašvaldība 2024.gadā varētu veikt saistību izpildi pret SIA “Lucidus”, Gulbenes novada Centrālās pārvaldes Finanšu nodaļa iesaka atlikušo iepirkuma līgumcenas daļu 227 990,08 EUR (divi simti divdesmit septiņi tūkstoši deviņi simti deviņdesmit *euro* astoņi centi) ar PVN apmērā finansēt ar Valsts kases aizņēmumu

Plānoto aizņēmumu paredzēts apgūt līdz 2024.gada 30.decembrim.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Ielu apgaismojuma infrastruktūras atjaunošana Gulbenes novadā”īstenošanas ietvaros pašvaldības daļas finansēšanai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, “Pašvaldību likuma” 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Investīciju projekta **“Ielu apgaismojuma infrastruktūras atjaunošana Gulbenes novadā”** īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2018. – 2024.gadam” un nodrošina lietderīgu investīciju īstenošanu pašvaldības autonomo funkciju, gādāt par pašvaldības administratīvajā teritorijā, publiskai lietošanai paredzēto teritoriju apgaismošanu un uzturēšanu, izpildei, ņemt ilgtermiņa aizņēmumu **227 990,08 EUR** (divi simti divdesmit septiņi tūkstoši deviņi simti deviņdesmit *euro* astoņi centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2025.gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024.gadā.

2. UZDOT Gulbenes novada Centrālās pārvaldes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs A. Caunītis